### GRAMÀTICA PRÀCTICA DEL CATALÀ

### Autors: N. Bastons, C. Bernadó, Ll. Comajoan

### Editor: Teide

### Enfocament: Gramatical

### Presentació: Gramàtica per a aprenents de català com a segona llengua des del nivell A1 fins al nivell B2 del Marc Europeu de Referència de les Llengües. Està dividida en cinc apartats: Noms i adjectius (U1-U9); Determinants (U10-U33); Pronoms (U34-43); Verbs (U44-71); Adverbis, preposicions, conjuncions i connectors (U72-U87). Cada unitat exposa, defineix i explica el funcionament de l’element gramatical presentat en els diferents casos i proposa exercicis per practicar-ne l’ús. Presenta també les solucions en un quadern a part.

### Material multimèdia: no

### Nota didàctica: aquesta gramàtica vol ser un complement per a l’aprenentatge de la llengua per a aquells aprenents de català que desitgin aprofundir en el seu funcionament gramatical. Els autors adverteixen que està indicada en el cas d’aprenents alfabetitzats. Cal afegir que és efectivament imprescindible que la persona que consulti aquesta gramàtica tingui pràctica en la reflexió sobre el funcionament de les llengües i, en general, estigui avesat a l’estudi gramatical o pugui entendre amb una certa facilitat el contrast de funcionaments lingüístics en les diverses llengües. És, doncs, ideal per al públic universitari d’estudis filològics o similars, en nivells avançats de CLE o L2. Consultar-la és, de ben segur, un suport que pot ajudar l’aprenent a avançar més de pressa gràcies a la consciència gramatical de l’element treballat i la pràctica dels exercicis.

### Cal tenir en compte que és anterior a la Gramàtica de l’IEC de 2016.